- मत्ती
- <
- 3
- >

3
यूहन्ना बपतिस्मा देनबारे को प्रचार
(मरकुस 1:1-8; लूका 3:1-18; यूहन्ना 1:19-28)
1 बौ समय यूहन्ना बपतिस्मा देन बारो यहूदिया के रेगिस्तान मैं आओ और प्रचार करनो सुरु करी। 2 ✡3:2 मत्ती 4:17; मरकुस 1:15 बौ कही: “पापन से मन फिराबौ, काहैकि स्वर्ग को राज्य झोने है!” 3 ✡3:3 यसायाह 40:3यूहन्ना बहे आदमी है, जोके बारे मैं यसायाह भविस्यवक्ता चर्चा करत भै कही रहै,
“कोई रेगिस्तान से चिल्लाए रौ है,
कि प्रभु के ताहीं रस्ता तैयार करौ;
बाके ताहीं राह सीधी बनाबौ!”
4 ✡3:4 2 राजा 1:8यूहन्ना के लत्ता ऊँट के बारन से बने रहैं; बौ अपने करिहाँओं मैं एक चमड़ा की कमरबंद पहने रहै, और बाको खानु टींड़ा और बन को सहद रहै। 5 बौ समय यरूसलेम, और पूरो यहूदिया छेत्र और यरदन नदिया के आसपास के लोग बाके झोने आयकै जुराए गै। 6 बे अपने पापन कै मान लेते, और बौ उनकै यरदन नदिया मैं बपतिस्मा दई।
7 ✡3:7 मत्ती 12:34; 23:33जब यूहन्ना निरे फरीसियन और सदूकियन कै बपतिस्मा लेन के ताहीं बाके झोने आत देखी, तौ बौ उनसे कही, “साँप के बालकौ, जो तुमकै कौन बताई कि तुम प्रभु के भावी क्रोध से बच सकथौ? 8 तुमकै सबूत देनो होगो कि तुम बास्तव मैं मन फिराए भै हौ। 9 ✡3:9 यूहन्ना 8:33और जौ मत सोचौ कि तुम जौ कहकै सजा से बच जागे कि अब्राहम तुमरो पुरखा है। मैं तुमसे कहथौं कि परमेस्वर जे चट्टान से अब्राहम के ताहीं बंस बनाये सकथै! 10 ✡3:10 मत्ती 7:19 कुल्हाड़ी पेंड़न की जड़न कै काटन के ताहीं तैयार है; अच्छो फरा ना देनबारे सब पेंड़ कै काटकै आगी मैं झोंक दौ जागो। 11 मैं तौ तुम्हैं पानी से मन फिराव के ताहीं पानी से बपतिस्मा देथौं, लेकिन जो मेरे बाद आगो बौ तुमकै पवित्र आत्मा और आगी से बपतिस्मा देगो। बौ मोसे भौत बड़ो है; और मैं इत्तो अच्छो नाय हौं कि बाकी जूता की तनी खोलन के काबिल हौं। 12 ✡3:12 5:14,23 बाके हात मैं बाको सूपो है, जोसे बौ गेंहूँ छान कै भूसा से अलग करथै अपने खेत कै साफ करकै पूरो अनाज कै इखट्टो कर कुठियन मैं भरैगो, पर भुसा कै ऐसी आगी मैं डार देगो जो कभी बुझन से न बुझैगी।”
ईसु को बपतिस्मा
(मरकुस 1:9-11; लूका 3:21,22)
13 बौ समय ईसु गलील परदेस से चलकै यरदन नदिया के किनारे यूहन्ना के झोने बासे बपतिस्मा लई। 14 लेकिन यूहन्ना जौ कहकै बाकै रोकन लगो कि, “मोकै तेरे हातन से बपतिस्मा लेन की जरूरत है और तहुँओं तैं मेरे झोने आओ है!” 15 लेकिन ईसु बाकै जबाब दई, “हबै ऐसिये होन दे। हमसे जो परमेस्वर चाहथै बाकै पूरो करन के ताहीं धार्मिकता जहे तरहन से ठीक है।” फिर यूहन्ना मान गौ। 16 ईसु के बपतिस्मा लेन के तुरंत बाद, बौ पानी से बहार आओ, तौ बाके ताहीं स्वर्ग खोलो गौ, और बौ परमेस्वर की आत्मा को एक कबूतर के हानी नीचे उतरत और अपने ऊपर आत भौ देखी और बाके ऊपर उजीतो हुई गौ। 17 ✡3:17 उत्पत्ति 22:2; भजन संहिता 2:7; यसायाह 42:1; मत्ती 12:18; 17:5; मरकुस 1:11; लूका 9:35तौ स्वर्ग से एक अबाज आई, “जौ मेरो अपनो प्रिय लौड़ा है, जोसे मैं भौत खुस हौं।”

- मत्ती
- <
- 3
- >

✡3:2 3:2 मत्ती 4:17; मरकुस 1:15

✡3:3 3:3 यसायाह 40:3

✡3:4 3:4 2 राजा 1:8

✡3:7 3:7 मत्ती 12:34; 23:33

✡3:9 3:9 यूहन्ना 8:33

✡3:10 3:10 मत्ती 7:19

✡3:12 3:12 5:14,23

✡3:17 3:17 उत्पत्ति 22:2; भजन संहिता 2:7; यसायाह 42:1; मत्ती 12:18; 17:5; मरकुस 1:11; लूका 9:35

© 2024 TWFTW